text: [{"text_idx": "#000002", "text": "Atlantsflog byrjar at flu\u0301gva til Reykjavi\u0301kar 18. juni - um f\u00f8royska kravi\u00f0 um so\u0301ttarhald eisini ver\u00f0ur slept, so byrjar flu\u0301gvingin helst fyrr, sigur stjo\u0301rin i\u0301 Atlantsflog"}, {"text_idx": "#000003", "text": "I\u0301 dag \u2013 sama dag sum sta\u00f0fest var\u00f0 \u2013 at fo\u0301lk aftur eru vor\u00f0in smitta\u00f0 innanlands i\u0301 F\u00f8royum, bo\u00f0a i\u0301slendskir myndugleikar fra\u0301, at galdandi kr\u00f8v um so\u0301ttarhald og kravda koronakanning ikki longur ver\u00f0ur galdandi fyri fer\u00f0afo\u0301lk u\u0301r F\u00f8royum."}, {"text_idx": "#000005", "text": "- Smittul\u00e6knarnir hava gj\u00f8rt av at taka F\u00f8royar av listanum yvir vanda\u00f8kir orsaka av covid-19, ti\u0301 fa\u0301ir smittutilbur\u00f0ir eru sta\u00f0festir har i\u0301 a\u0301r. Fer\u00f0afo\u0301lk u\u0301r F\u00f8royum, sum hava havt uppihald har i\u0301 minst 14 dagar, sleppa ti\u0301 undan kr\u00f8vunum vegna covid-19, sum annars eru galdandi fyri u\u0301tlendsk fer\u00f0afo\u0301lk, i\u00f0 koma til I\u0301slands, stendur i\u0301 skrivinum."}, {"text_idx": "#000006", "text": "I\u0301slendska avger\u00f0in i\u0301 dag, f\u00e6r ikki a\u0301virkan a\u0301 flu\u0301gvingina millum F\u00f8royar og I\u0301slands beinanvegin. Ta\u00f0 upply\u0301sir Jo\u0301hanna a\u0301 Bergi, stjo\u0301ri i\u0301 Atlantsflog."}, {"text_idx": "#000009", "text": "- Men um F\u00f8royar eisini sleppa kravinum um so\u0301ttarhald fyri fer\u00f0andi u\u0301r I\u0301slandi, so kann v\u00e6l vera, at vit byrja flu\u0301gvingina til I\u0301slands a\u0301\u00f0renn 18. juni, sigur Johanna a\u0301 Bergi."}, {"text_idx": "#000010", "text": "Atlantsflog hevur eisini sett flu\u0301gvingina til Edimburg a\u0301 fer\u00f0a\u00e6tlanina, galdandi fra\u0301 1. juli."}]